Okresná prokuratúra Bratislava II 
Kvetná 13, 820 05 Bratislava 25

Sp. zn. : 2 Pv 1113/12/1102	Bratislava II, 1.7.2014
EEČ : 2-9-188-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 21.1.2013, spisová značka 2 Pv 1113/12/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.10.2012, v čase od 13.10 hod. do 13.15 hod., v Bratislave, XXXXX odcudzil bez použitia násilia tam vystavený 1 ks mobilného telefónu zn. XXXXXXXXXX čím uvedeným konaním spôsobil spol. XXXXX, so sídlom XXXXX, XXXXX škodu vo výške 615,23 Eur

Uznesením prokurátora Okresnej prokuratúry XXXXX II zo dňa 21.1.2013, spisová značka 2 Pv 1113/12/1102, bola určená obvinenému skúšobná doba v trvaní 12 mesiacov.
Odôvodnenie:

	Uznesením policajta XXXXX bolo dňa 30.10.2012 pod ČVS: XXXXX podľa § 199 ods. 1 Trestného poriadku začaté trestné stíhanie a následne uznesením z 09.11.2012 podľa § 206 ods. 1 Trestného poriadku vznesené obvinenie XXXXX za úmyselný prečin krádeže podľa § 212 ods. 1 Trestného zákona na tom skutkovom základe, že tento
dňa 29.10.2012, v čase od 13.10 hod. do 13.15 hod., v Bratislave, XXXXX odcudzil bez použitia násilia tam vystavený 1 ks mobilného telefónu zn. XXXXX, čím uvedeným konaním spôsobil spol. XXXXX, so sídlom XXXXX, XXXXX škodu vo výške 615,23 Eur.

	Uznesením prokurátorky Okresnej prokuratúry XXXXX II zo 21.01.2013, sp. zn. 2 Pv 1113/12-8, právoplatným 26.02.2013, bolo trestné stíhanie obvineného XXXXX podľa  § 216 ods. 1 Trestného poriadku podmienečne zastavené a podľa  § 216 ods. 2 Trestného poriadku bola obvinenému určená skúšobná doba 12 mesiacov. 

	Skúšobná doba podmienečného zastavenia trestného stíhania uplynula 26.02.2014.

	Ako to vyplýva z výpisu z Ústrednej evidencie priestupkov MV SR, v priebehu plynutia skúšobnej doby sa XXXXX dopustil 2 priestupkov na úseku dopravy, za ktoré bol postihnutý blokovými pokutami vo výške 20,- Eur a 10,- Eur.

	Skutočnosť, že obvinený spáchal v priebehu plynutia skúšobnej doby vyššie uvedené priestupky, nie je samo o sebe dôvodom na záver, že neviedol riadny život. Uvedené porušenia noriem spoločnosti boli vyhodnotené ako nepatrné, ktoré svojím charakterom nie sú spôsobilé spochybniť vedenie riadneho života obvineného počas plynutia skúšobnej doby. 

	Vzhľadom teda na skutočnosť, že obvinený viedol počas tejto doby riadny život, čo je preukázané aktuálnym odpisom z registra trestov GP SR, výpisom z registra priestupkov Ministerstva vnútra SR, považujem toto uznesenie za dôvodné.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil alebo uplynutím lehoty podľa odseku 2, nastávajú účinky zastavenia trestného stíhania podľa § 9 ods. 1 písm. e).

	Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka